stanford-oval/wikipedia huggingface dataset:
Death Row Records
Historia > Nykyään

Susan Bergin omistama Global Music Group osti Death Row'n huutokaupassa 24 miljoonan dollarin hintaan. Suge Knight yritti pitää yhtiön itsellään viimeiseen asti, mutta hänen vetoomuksensa hylättiin ja Death Row siirtyi Global Music Groupille.[lähde? ] Helmikuussa 2022 Snoop Doggin ilmoitettiin ostaneen Death Row -levymerkin, ja hän julkaisi sen kautta vielä saman kuukauden aikana seuraavan albuminsa B.O.D.R. (Bacc on Death Row).
Lisää lukemista

Have Gun Will Travel: The Spectacular Rise and Violent Fall of Death Row Records, Ronin Ro, 1998, 384 sivua.
Labyrinth: Corruption and Vice in the L.A.P.D.: The truth behind the murders of Tupac Shakur and Biggie Smalls by Randall Sullivan, Atlantic Monthly Press, Toukokuu 2, 2002, 384 sivua.
Death Row Recordsin diskografia

| Vuosi | Artisti | Nimi | Myynti |
| --- | --- | --- | --- |
| 1990 | Dr. Dre | The Chronic | 5x Platinaa |
| 1992 | Snoop Doggy Dogg | Doggystyle | 6x Platinaa |
| 1994 | Useita artisteja | Above the Rim (O.S.T.) | 2x Platinaa |
| 1994 | Useita artisteja | Murder Was The Case (O.S.T.) | 2x Platinaa |
| 1994 | Tha Dogg Pound | Dogg Food | 3x Platinaa |
| 1995 | 2Pac | All Eyez on Me | 9x Platinaa |
| 1995 | 2Pac | Makaveli - The Don Killuminati: The 7 Day Theory | 7x Platinaa |
| 1995 | Snoop Doggy Dogg | Tha Doggfather | 2x Platinaa |
| 1995 | Useita artisteja | Death Row Greatest Hits | Kultaa |
| 1995 | Useita artisteja | Christmas on Death Row |  |
| 1997 | Lady of Rage | Necessary Roughness |  |
| 1997 | Useita artisteja | Gridlock'd (O.S.T.) | 3x Platinaa |
| 1997 | Useita artisteja | Gang Related (O.S.T.) | 2x Platinaa |
| 1998 | 2Pac | Greatest Hits | 9x Platinaa |
| 1998 | Daz Dillinger | Retaliation, Revenge & Get Back | Kultaa |
| 1998 | Michel'le | Hung Jury |  |
| 1999 | Useita artisteja | Suge Knight Represents: Chronic 2000 |  |
| 2000 | Snoop Dogg | Dead Man Walkin' |  |
| 2000 | Useita artisteja | Too Gangsta for Radio |  |
| 2001 | Snoop Dogg | Death Row: Snoop Doggy Dogg at His Best |  |
| 2001 | Tha Dogg Pound | 2002 |  |
| 2001 | 2Pac | Until the End of Time | 4x Platinaa |
| 2002 | Useita artisteja | Dysfunktional Family (O.S.T.) |  |
| 2002 | 2Pac | Better Dayz | 3x Platinaa |
| 2003 | 2Pac | Nu-Mixx Klazzics | Kultaa |
| 2004 | 2Pac | 2Pac Live |  |
| 2005 | Useita artisteja | The Very Best of Death Row |  |
| 2005 | Kurupt | Against Tha Grain |  |
| 2005 | 2Pac | Tupac: Live at the House of Blues | Platinaa |
| 2006 | Dr. Dre | Chronicles: Death Row Classics |  |
| 2006 | Useita artisteja | 15 Years on Death Row |  |
| 2007 | Useita artisteja | Death Row Archives: The Soundtracks |  |
| 2007 | Useita artisteja | The Death Row Singles Collection: B-sides, Rarities, and Remixes |  |
| 2022 | Snoop Dogg | BODR |  |
Aiheesta muualla

Viralliset kotisivut (Arkistoitu – Internet Archive)
Fani sivusto (Arkistoitu – Internet Archive)
Kullimaa

Kullimaa voi tarkoittaa seuraavia maantieteellisiä paikkoja:
Kullimaa, kylä Kärussa, Virossa
Kullimaa, kylä Vändrassa, Virossa
Kullimaa, maa-alue Väystäjässä, Ylitorniolla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kullimaa”, voi hakea sivunnimihaulla, laajalla sivunnimihaulla tai tekstihaulla.
Kurjet pesällä

Kurjet pesällä Puolalanpuistossa Turun taidemuseon lähellä.
Kurjet pesällä on Jussi Mäntyselle hyvin tyypillinen veistos, aiheena on luonto ja siinä elävä eläin. Taiteilijan kiinnostus luontoon näkyi hänen metsästysharrastuksestaan ja tarpeestaan liikkua luonnossa. Mäntynen toimi yli 20 vuotta Helsingin yliopiston eläinmuseolla konservaattorina, joten hänellä oli hyvä tietämys eläinten anatomiasta.
Mäntysen teoksissa muuttolintu-kurkien symboliikkaa on lähestytty sodan jälkeisen surun, sielunrauhan etsimisen ja koti-ikävän kautta. Muutettuaan Turkuun vuonna 1967 Mäntynen lahjoitti kaupungille useita taideteoksiaan. Kurjet pesällä paljastettiin 1986 Puolalanpuistossa. Jalustan materiaali on punaista graniittia ja itse veistos pronssia. Sen toinen valos vuodelta 1961 on Oulussa Snellmanin puistossa.
Kuka pelkää pimeää

| Kuka pelkää pimeää> In the Cut |
| --- | --- |

Ohjaaja:  Jane Campion
Käsikirjoittaja:  Jane Campion
Perustuu:  Susanna Mooren romaaniin
Tuottaja:   Nicole Kidman  Laurie Parker 
Säveltäjä:  Hilmar Örn Hilmarsson
Kuvaaja:  Dion Beebe
Pääosat:   Meg Ryan  Mark Ruffalo  Jennifer Jason Leigh 
Valmistustiedot
Valmistusmaa:  Australia, Yhdysvallat, Yhdistynyt kuningaskunta
Tuotantoyhtiö:  Pathé
Levittäjä:  Screen Gems Netflix
Ensi-ilta:  2003
Kesto:  121 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Kuka pelkää pimeää (In the Cut) on vuonna 2003 ensi-iltansa saanut Jane Campionin ohjaama eroottinen jännityselokuva. Susanna Mooren romaaniin perustuvan elokuvan tuottajana toimi näyttelijä Nicole Kidman ja pääosissa esiintyvät Meg Ryan, Mark Ruffalo ja Jennifer Jason Leigh.
Juoni

Opettaja Frannie Avery (Ryan) ajautuu murhatutkimuksen keskelle ja sen myötä vaaralliseen mutta kiihottavaan suhteeseen murhatutkija Giovanni Malloyn (Ruffalo) kanssa. Tapahtumiin sotkeutuu myös strippariluolan yläkerrassa asuva Frannien sisarpuoli Pauline (Leigh), joka alkaa epäillä tutkija Malloyta murhaajaksi.
Vastaanotto

| 0 | 1 | 2 |
| --- | --- | --- |
DVD-Opas Vesa Aleksi: 
Film-O-Holic.com Tarja Sihvonen: 
Film-O-Holic.com Juha Wakonen:
Kuka pelkää Virginia Woolfia? (elokuva)

| Kuka pelkää Virginia Woolfia?> Who’s Afraid of Virginia Woolf? |
| --- | --- |

Ohjaaja:  Mike Nichols
Käsikirjoittaja:  Ernest Lehman
Perustuu:  Edward Albeen näytelmään Kuka pelkää Virginia Woolfia?
Tuottaja:  Ernest Lehman
Säveltäjä:  Alex North
Kuvaaja:  Haskell Wexler
Leikkaaja:  Sam O'Steen
Tuotantosuunnittelija:  George Hopkins
Pääosat:   Elizabeth Taylor  Richard Burton  George Segal  Sandy Dennis 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:   1966-06-2222. kesäkuuta 1966  
Kesto:  132 minuuttia
Alkuperäiskieli:  englanti
Budjetti:  7,5 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Kuka pelkää Virginia Woolfia? (engl. Who’s Afraid of Virginia Woolf?) on vuonna 1966 ensi-iltansa saanut yhdysvaltalainen draamaelokuva, jonka on ohjannut Mike Nichols. Se perustuu Edward Albeen samannimiseen näytelmään vuodelta 1962.
Näytelmän ja elokuvan alkuperäinen nimi on sanaleikki Disneyn Kolme pientä porsasta -elokuvan laulusta "Pahaa sutta ken pelkäisi?", ja viittaa myös feministikirjailija Virginia Woolfiin.
Elokuvan henkilöinä ovat kaksi pariskuntaa, joista miehet ovat professoreja samalla yliopistossa. Tapahtumien ajankohta on juhlien jatkoilla vanhemman pariskunnan kotona.
Elizabeth Taylor sai Oscarin roolistaan Marthana, vanhemman professorin rouvana ja Sandy Dennis sivuosa-Oscarin Honeyn roolista. Lisäksi elokuva sai kolme muuta Oscaria parhaasta kuvauksesta, lavastuksesta ja puvustuksesta.
Elokuva valittiin vuonna 2013 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Näyttelijät

| 0 | 1 | 2 |
| --- | --- | --- |
|   Elizabeth Taylor  | … |  Martha   |
|   Richard Burton  | … |  George   |
|   George Segal  | … |  Nick   |
|   Sandy Dennis  | … |  Honey   |
Aiheesta muualla

Kuka pelkää Virginia Woolfia? Internet Movie Databasessa (englanniksi)
Leffatykki
Krosnon piirikunta (Ala-Karpatian voivodikunta)

Piirikunnan sijainti Ala-Karpatian voivodikunnassa.
Krosnon piirikunta (puol. powiat krośnieński) on piirikunta Ala-Karpatian voivodikunnassa Puolan kaakkoisosassa. Piirikunnan hallintokeskus on Krosnon kaupunki.
Krosnon piirikunnan pinta-ala on 993 neliökilometriä ja vuoden 2019 arvion mukaan siellä asui 112 283 asukasta.
Piirikuntaan kuuluu kymmenen kuntaa, jotka ovat Chorkówka, Dukla, Iwonicz-Zdrój, Jaśliska, Jedlicze, Korczyna, Krościenko Wyżne, Miejsce Piastowe, Rymanów ja Wojaszówka.
Aiheesta muualla

Kuvia tai muita tiedostoja aiheesta Krosnon piirikunta (Ala-Karpatian voivodikunta) Wikimedia Commonsissa
Kuosma

Kuosma on muun muassa seuraavien suomalaisten henkilöiden sukunimi:
Kauko Kuosma (1926–2013), pianotaiteilija ja musiikkipedagogi, Venni Kuosman ja Sigrid Holst-Kuosman poika
Sigrid Holst-Kuosma (o.s. Holst-Christensen, 1895–1972), pianisti ja musiikkipedagogi, Venni Kuosman puoliso
Tapio Kuosma (s. 1943), juristi, tieto- ja kaunokirjailija
Venni Kuosma (1895–1953), urkutaiteilija, pianisti ja musiikkipedagogi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kulttuurinen rasismi

Monikulttuurisuuden kieltävä puolankielinen kyltti.
Kulttuurinen rasismi on muun muassa professori Vesa Puurosen mukaan rasismin muoto, jossa ihmiset jaetaan keskenään epätasa-arvoisiin ryhmiin kulttuurinsa perusteella. Puurosen mukaan kulttuurinen rasismi voi olla seurauksiltaan yhtä vakavaa kuin biologisten rotujen erotteluun perustuva rasismi.
Muslimivastainen rasismi

Jotkut tutkijat pitävät islamofobiaa rasismin alamuotona. Pekka Isaksson ja Jouko Jokisalo katsovat, että tällä käsitteellä on joukko heikkouksia. He käyttävät mieluummin käsitettä ”muslimivastainen rasismi”. Isakssonin ja Jokisalon mukaan radikaalioikeiston muslimivastaisen rasismin piirteenä on syntyperän, uskonnon ja kulttuurin samaistaminen.
Kritiikki

Tutkija ja kolumnisti Iivi Anna Masso on arvostellut sitä, että rasismiksi luokitellaan usein rotuun perustuvan halveksunnan ja syrjinnän lisäksi myös länsimaiden ihmisoikeusarvoista poikkeavien kulttuuristen käytäntöjen ja uskonnollis-poliittisten oppien arvostelu.
Krosno

| Krosno |
| --- | --- |

 lippu:  vaakuna
 Krosno
 Koordinaatit: 49°40′56″N, 21°45′57″E 
Valtio:   Puola
Voivodikunta:  Ala-Karpaatit
Kaupunginoikeudet:  1365
Hallinto:  
 – Kaupunginjohtaja:  Piotr Przytocki
Pinta-ala:  
 – Kokonaispinta-ala:  43,5 km²
Korkeus:  162–278 m
Väkiluku (2019)  (arvio):  46 291
 – Väestötiheys:  1 064,2 as./km²
Aikavyöhyke:  UTC+1
 – Kesäaika:  UTC+2
Postinumero:  38-400 - 38-411
Suuntanumero(t):  +48 13
 
 www.krosno.pl 
Infobox OKVirheellinen NIMI-arvo: 
Krosno on kaupunki Ala-Karpaattien voivodikunnassa Kaakkois-Puolassa. Vuoden 2019 arvion mukaan siellä asui 46 291 asukasta. Kaupunki on rakentunut Wisłok-joen varrelle noin 35 kilometrin päähän Slovakian rajalta. Krosno sai kaupunginoikeudet vuonna 1365. Kaupungissa on paljon lasiteollisuutta ja aiemmin se oli myös merkittävä öljyteollisuuden keskus. Krosno oli vuosina 1975–1998 Krosnon voivodikunnan hallinnollinen keskus.
Aiheesta muualla

Kuvia tai muita tiedostoja aiheesta Krosno Wikimedia Commonsissa
Kuosa

Kuosa on muun muassa seuraavien merkittävien suomalaisten sukunimi:
Iiro Kuosa (s. 1991), pesäpalloilija
Jenni Kuosa (s. 1977), golfin pelaaja
Maunu Kuosa (1922–1978), eversti, kirjailija
Tauno Kuosa (1917–2000), yleisesikuntaeversti ja historioitsija, Maunu Kuosan veli
Wilma-Emilia Kuosa (s. 1988), tanssitaiteilija ja runoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Death Walks Behind You

| Death Walks Behind You Atomic Rooster |
| --- | --- | --- |

Studioalbumin tiedot
 Äänitetty : 1970
 Julkaistu: joulukuu 1970
 Formaatti: LP, CD
 Tuottaja(t): Atomic Rooster
 Tyylilaji: hard rock, progressiivinen rock, heavy metal
 Kesto: 45.27
 Levy-yhtiö:  B&C Records    Elektra Records
Muut kannet
   Expanded Deluxe Edition (2004)
Listasijoitukset
  Yhdistynyt kuningaskunta – 12.    Yhdysvallat – 90.   Kts. lisää listasijoituksia
Atomic Roosterin muut julkaisut
| Atomic Roooster 1970 | Death Walks Behind You 1970 | In Hearing of Atomic Rooster 1971 |
Singlet albumilta Death Walks Behind You
 ”Tomorrow Night” Julkaistu: tammikuu 1971
Death Walks Behind You on brittiläisen Atomic Rooster -yhtyeen vuoden 1970 lopussa julkaistu toinen studioalbumi, joka sisältää heavy metal -vaikutteita. Albumilla on hitti ”Tomorrow Night” (sijoitus Britanniassa 11.). Levyn kuuluisimpia kappaleita ovat myös ”Death Walks Behind You” ja ”Sleeping for Years”.
Albumia on pidetty yhtyeen uran taiteellisena ja kaupallisena huipentumana. Levy ylsi Britanniassa listan sijalle 12, ja Yhdysvalloissa sijalle 90.
Taustaa

The Crazy World of Arthur Brown -yhtyeen jäljiltä vuonna 1969 perustettu Atomic Rooster julkaisi esikoisalbuminsa vuonna 1970. Kyseinen levy Atomic Rooster myi kohtalaisesti yltäen Britanniassa sijalle 49.
Yhtyeen laulaja-basisti Nick Graham sekä rumpali Carl Palmer kuitenkin jättivät yhtyeen, jolloin siihen liittyivät uusina jäseninä laulaja-kitaristi John Du Cann ja rumpali Paul Hammond. Tämä oli kokoonpano ennen uuden albumin, Death Walks Behind Youn, äänittämistä.
Musiikki

Death Walks Behind Youn materiaali on sekoitus draamaa, ”kammottavaa pelkoa” sekä huumoria, mikä kuvasti psyykeongelmista kärsineen yhtyeen johtohahmon ja kosketinsoittajan Vincent Cranen omaa persoonaa. Musiikillisesti levy on heavy metal -vaikutteinen. Crane vastasi albumin sovituksista sekä soitti bassoraidat kosketinsoittimillaan joko vasenta kättään tai jalkiota käyttäen.
Musiikki > Yleistä kappaleista

Musiikkinäytteet
Albumin avausraitaa on pidetty yhtenä varhaisimmista heavy metal -kappaleista.
”Vug” on ensimmäinen levyn kahdesta instrumentaalista.
”I Can't Take No Moresta” kaavailtiin singleä. Kappaleessa korostuu yhtyeen jäsenten välinen vuorovaikutus.
Äänitiedostojen kuunteluohjeet
Avausraita ”Death Walks Behind You” on synkät sanoitukset sisältävä raskas kappale, jossa John Du Cannin kitaransoitto on tärkeässä roolissa. Sitä on pidetty eräänä ensimmäisistä esimerkeistä heavy metal -tyylistä ja kappaleen vaikutuksen on sanottu kuuluvan esimerkiksi Iron Maiden- ja Megadeth-yhtyeiden musiikissa. Riffiä, joka alkaa kappaleen pianointron jälkeen, on kutsuttu puhtaaksi death metaliksi. Kappale on albumin tunnetuimpia.
Vincent Crane oli pohjimmiltaan jazzmuusikko, mikä kuuluu levyn toisessa kappaleessa; ”Vug”-instrumentaalissa. Siinä on bluesahtava ja sekava komppi, johon Hammond-urut tuovat sisältöä. Kolmas raita ”Tomorrow Night” on edeltäjäänsä verrattuna yksinkertainen kappale, jossa on ”tömistelevä” komppi, jota tehostaa jatkuvasti soiva lehmänkello. Pääosassa on Cranen pianonsoitto. Kappaleesta tuli singlenä ilmestyessään hitti, ja sitä on pidetty eräänä ”pelottavimmista” rakkauslauluista, jotka ovat päässeet Britannian listalle. ”7 Streets” on John Du Cannin sävellys, jossa ovat esillä kitara sekä Vincent Cranen kirkkourkuefekti.
John Du Cannin panos kitaristina on vahva myös B-puolen aloittavassa ”Sleeping for Yearsissä”, josta muodostui ilmestyessään yksi Atomic Roosterin suosituimmista kappaleista. Kappale oli myös Atomic Roosterin ensimmäinen, jota Du Cann oli mukana työstämässä. Siinä sekä ”I Can't Take No Moressa” korostuu kosketinsoittaja Vincent Cranen, kitaristi John Du Cannin ja rumpali Paul Hammondin välinen vuorovaikutus. ”I Can't Take No Moresta” kaavailtiin jopa singleä, mutta lopulta yksimielisellä päätöksellä yhtye julkaisi singlenä ”Tomorrow Nightin”. ”Nobody Else” on levyn ainoa rauhallinen kappale, ja se muistuttaa esikoisalbumin kappaletta ”Winter”. Levyn päättää kahdeksanminuuttinen instrumentaali ”Gershatzer”, joka sisältää Vincent Cranen urku- ja Paul Hammondin rumpusoolon. Kappaletta on pidetty levyn ”suurena kliimaksina”. Vincent Crane kirjoitti kappaleen alun perin pelkäksi livenumeroksi, mutta lopulta se päätettiin ottaa mukaan albumille.
Julkaisu ja vastaanotto

Death Walks Behind Youn julkaisi Britanniassa joulukuussa 1970 B&C Records, ja Yhdysvalloissa ja Kanadassa sen julkaisi erilaisella kannella varustettuna Elektra Records seuraavan vuoden puolella. Toisin kuin Amerikan-julkaisu, brittipainos oli malliltaan avattavakantinen (gatefold). Länsi-Saksassa levyn julkaisi Philips Records. Lisäksi myöhemmin on ilmestynyt lukuisia uusintapainoksia CD-formaatissa alkuperäisen LP-formaatin lisäksi. Näihin lukeutuu muun muassa vuonna 2004 ilmestynyt Expanded Deluxe Edition, joka sisältää alkuperäisen materiaalin lisäksi kuusi bonuskappaletta.
Albumi muodostui yhtyeen sekä taiteelliseksi että kaupalliseksi lakipisteeksi. Se ylsi brittilistalla sijalle 12 ja säilyi top 40:ssä yhteensä kahdeksan viikkoa. Yhdysvalloissa sijoitus oli 90, ja Länsi-Saksassa levy ylsi niukasti top 40:een. Lisäksi albumilta julkaistu single ”Tomorrow Night” pääsi Britanniassa sijalle 11.
Albumi on saanut jälkeenpäin hyviä arvosteluita. Allmusicin Dave Thompsonin mukaan Death Walks Behind You on Atomic Roosterin levyistä se, josta yhtye muistetaan. Hän kutsui albumia mestariteokseksi, kehui sen kansikuvaa, ja antoi arvostelussaan levylle 4.5 tähteä viidestä mahdollisesta. Rateyourmusic.com-sivuston käyttäjät puolestaan noteerasivat Death Walks Behind Youn vuoden 1970 107:nneksi parhaaksi albumiksi. Saman sivuston kaikkien aikojen albumien listalla levy ylsi sijalle 3 193.
Levyä on kutsuttu jälkeenpäin myös hard rock -genren maamerkiksi ja mestariteokseksi. Albumia pidetään Atomic Roosterin kaupallisena ja taiteellisenä huipentumana.
Levyn pahaenteisessä kannessa on kuva pelokkaannäköisestä erakosta, joka on peräisin William Blaken maalauksesta Nebuchadnezzar. Levyn mukana tuli myös kuvia yhtyeen jäsenistä hautausmaalla.
Julkaisu ja vastaanotto > Listasijoitukset

| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Iso-Britannia | 12. | 8 (top 50) | 16.1.1971 |  |
|  Länsi-Saksa | 40. | 1 (top 10) | viikko 4/1971 |  |
|  Kanada | 44. | 15 (top 100) | 21.8.1971 |  |
|  Yhdysvallat | 90. |  | 1971 |  |
Julkaisu ja vastaanotto > Arvostelut

Allmusic:
Progarchives.com-sivuston käyttäjät:
Kappaleet

A-puoli
Death Walks Behind You – 7.24 (säv. Vincent Crane/John Du Cann)
Vug – 5.03 (säv. Crane)
Tomorrow Night – 4.02 (säv. Crane)
7 Streets – 6.47 (säv. Du Cann)
B-puoli
Sleeping for Years – 5.30 (säv. Du Cann)
I Can't Take No More – 3.36 (säv. Du Cann)
Nobody Else – 5.04 (säv. Crane/Du Cann)
Gershatzer – 8.01 (säv. Crane)
Kappaleet > Expanded Deluxe Editionin bonuskappaleet

Play the Game – 4.45 (säv. Du Cann)
Devil's Answer – 4.02 (demoversio, säv. Du Cann)
Tomorrow Night – 5.30 (säv. Crane, san. BBC-radiosessio)
Shabooloo – 6.07 (BBC-radiosessio, säv. Crane/Du Cann)
Death Walks Behind You – 6.09 (BBC-radiosessio, säv. Crane/Du Cann)
Devil's Answer – 3.28 (vaihtoehtoinen versio, säv. Du Cann)
Kappaleet > Vuoden 2006 painoksen bonuskappaleet

Tomorrow Night – 5.27 (BBC-radiosessio)
Shabooloo – 6.10 (BBC-radiosessio, säv. Crane/Du Cann)
Death Walks Behind You – 6.04 (BBC-radiosessio, säv. Crane/Du Cann)
The Rock – 4.32 (demoversio, säv. Crane)
Singlet

| Single | Julkaistu | Levy-yhtiö | Kappaleet |
| --- | --- | --- | --- |
| Tomorrow Night | tammikuu 1971 | Fontana Records | A-puoli Tomorrow Night – 3.59 (säv. Vincent Crane) B-puoli  Play the Game – 4.12 (säv. Crane) |
Lähde:
Kokoonpano

Vincent Crane – piano, urut, basso kosketinsoittimilla
John Du Cann – kitara, laulu
Paul Hammond – rummut
Painoksia

| Formaatti | Valtio | Levy-yhtiö ja tunnus | Julkaistu |
| --- | --- | --- | --- |
| LP |  | B&C CAS-1026 | 1970 |
| LP |  | Philips 6369005 | 1970 |
| LP |  | Elektra EKS-74094 | 1971 |
| LP |  | Elektra EKS-74094 | 1971 |
| LP |  | Repertoire RR 2069-LX | 1990 |
| CD |  | Repertoire RR 4069-WZ | 1990 |
| CD |  | Repertoire REP 4069 | 2000 |
| CD |  | Arcàngelo ARC-7116 | 2004 |
| CD |  | Castle Music CMQCD 869 | 2004 |
| CD |  | Akarma AK 366 | 2006 |
| LP |  | Phonodor 12193 |  |
Lähde:
Koveronsaari

Koveronsaari
Koveronsaaren kaavoituskuva vuodelta 1999. Keltaiset alueet ovat loma-asutusalueita ja valkoiset erillispientaloalueita.
| --- | --- |
Sijainti:  Juuka Suomi
Vesialue:  Pielinen
| --- | --- |
Kieli:  Suomi
muokkaa - muokkaa wikitekstiä - muokkaa Wikidataa
Koveronsaari on yksi Pielisen asutuista saarista. Tie Koveronsaaren valmistui 1972[lähde? ]; Koveronsaaren erottaa mantereesta vain muutaman metrin levyinen Kannaksensalmi saaren kaakkoisnurkalla. Vuonna 1999 Koveronsaaressa oli kaksi erillispientalojen aluetta ja lisäksi 85 kaavoitettua loma-asunnon paikkaa, joista 43 loma-asuntopaikkaa oli rakennettu.
Näkymä Koveronsaaresta Pieliselle kesällä 2019
Kuka pelkää mustaa miestä

Kuka pelkää mustaa miestä? (tunnetaan myös nimellä Kuka pelkää mörköä?) on perinteinen saksalainen lasten juoksupeli, jota voidaan pelata sisällä tai ulkona tai jopa jäällä luistimien kanssa. Johann Christoph Friedrich GutsMuths kuvasi pelin jo vuonna 1796.
Pelin kuvaus

Pelin perusajatus on yksinkertainen: piirretään tai muuten merkitään kaksi viivaa esimerkiksi 25 metrin päähän toisistaan (myös jääkiekkokaukalon reunat voivat toimia viivoina). Pelin kaikki osanottajat yhtä lukuun ottamatta asettuvat aluksi toisen viivan taakse, ja yksi pelaajista jää ”mustaksi mieheksi” viivojen välisen alueen keskelle. Kun hän huutaa "Kuka pelkää mustaa miestä?", muut osallistujat vastaavat "ei kukaan!", ja heidän on yritettävä juosta riviltä toiselle niin, ettei "musta mies" voi koskea heihin. Ne pelaajat, joita musta mies onnistuu koskettamaan, siirtyvät alkuperäisen mustan miehen avuksi ottamaan jäljelle jääneitä osanottajia kiinni seuraavasta vuorosta lähtien. Kiinniottajien huudettua ”kuka pelkää mustaa miestä!” lähtevät vielä mukana olevat osanottajat jälleen juoksemaan viivalta toiselle. Tätä toistetaan, kunnes jäljellä on vain yksi, josta tulee "musta mies" seuraavaa peliä varten.
Variaatiot

Leikkiä saatetaan leikkiä myös eri variaatioina esimerkiksi luistelussa nimellä ”kuka pelkää jäämiestä”. tai esimerkiksi musta mies on korvattu ”vihreällä miehellä”. Peliä pelataan joissain piireissä myös nimellä ”kuka pelkää mustekalaa”. Turun seudulla leikitään myös yksinkertaisempaa muunnelmaa haukka tai haukkassi, jossa saa lähteä juoksemaan milloin vain tarvitsematta odottaa ”mustan miehen” huutoa.
Historiallinen tausta

Kirjassa The Gender of Death: A Cultural History in Art and Literature leikissä mainittu ”musta mies” on kuoleman ja ruton henkilöitymä.
"Mustan miehen" hahmon vuoksi peli ymmärretään joskus väärin rasistisena. Saksassa peliä kutsutaan nimellä "Wer hat Angst vor dem Schwarzen Mann?". Der schwarze Mann on saksalainen mörkö tai peikko, jota vanhemmat käyttävät pakottaakseen lapsensa tottelemaan; on epätodennäköistä, että pelin nimi olisi alun perin viitannut etniseen alkuperään.
Koundara

| Koundara |
| --- | --- |
 Koundara
 Koordinaatit: 12.485°N, 13.299°W 
Valtio:  Guinea
Alue:  Bokén alue
Prefektuuri:  Koundaran prefektuuri
Väkiluku (2014):  27 296
 Prefektuurin ISO 3166-2 -koodi: GN-KN 
Infobox OKVirheellinen NIMI-arvo: 
Koundara on kaupunki ja prefektuurin hallintokeskus Guinean luoteisosassa Bokén alueen Koundaran prefektuurissa. Sen väkiluku oli 27 296 (2014; vuonna 1996 asukkaita oli 13 003), joka on vajaa viidennes koko prefektuurin asukasmäärästä (129 974 as.).
Kaupunki sijaitsee linnuntietä runsas 330 kilometriä Guinean pääkaupunki Conakrystä pohjoiseen. Koundara on risteyspaikkakunta Labésta Senegaliin (valtionraja linnuntietä noin 18 kilometriä kaupungista pohjoiseen) ja Youkounkounista Guinea-Bissaun Gabuun (raja runsas 35 kilometriä Koundarasta länteen) johtaville maanteille. Se on prefektuurinsa keskeinen karjan, riisin, maapähkinöiden, hirssin ja maissin markkinapaikka. Kaupungissa on valtionsairaala. Ympäröivä maaseutu on pääosin savannia, jota asuttavat useat etniset ryhmät. Koundaran pohjoispuolella alkaa Badiarin kansallispuisto, joka toimii yhteistyössä Senegalin kaakkoisosan Niokolo-Koban kansallispuiston kanssa.